**Ministru kabineta noteikumu “Noteikumi par darbībām ar narkotiskajām un psihotropajām vielām un zālēm veterinārmedicīniskās prakses iestādēs” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Noteikumi par darbībām ar narkotiskajām un psihotropajām vielām un zālēm veterinārmedicīniskās prakses iestādēs” (turpmāk – noteikumu projekts) izstrādāts, lai precizētu un pilnveidotu nosacījumus un kārtību, kādā veterinārmedicīniskās prakses iestādes rīkojas ar II un III sarakstā iekļautām vielām un zālēm. Noteikumu projekts stāsies spēkā pēc tā publicēšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Narkotisko un psihotropo, kā arī prekursoru likumīgās aprites likuma 37.1 pants (likumprojekts “Grozījumi Narkotisko un psihotropo vielu un zāļu, kā arī prekursoru likumīgās aprites likums”, Saeimas likumprojektu reģistra Nr. 885/Lp13).2. Ministru kabineta 2019.gada 3.septembra Ministru kabineta protokollēmuma Nr.37 23.§ 4.punkts. 3. Zemkopības ministrijas iniciatīva.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009.gada 15.decembra noteikumi Nr.1456 „Kārtība, kādā persona, kas nodarbojas ar veterinārmedicīnisko praksi, veic darbības ar narkotiskajām un psihotropajām zālēm” (turpmāk – noteikumi Nr.1456), kas nosaka Latvijā kontrolējamo narkotisko vielu, psihotropo vielu un prekursoru II sarakstā iekļauto vielu un zāļu (turpmāk – II saraksta zāles) un Latvijā kontrolējamo narkotisko vielu, psihotropo vielu un prekursoru III sarakstā iekļauto vielu un zāļu (turpmāk – III saraksta zāles) saņemšanas, iepirkšanas, izplatīšanas, izsniegšanas, uzglabāšanas, uzskaites un iznīcināšanas kārtību personām, kas nodarbojas ar veterinārmedicīnisko praksi – veterinārmedicīniskās aprūpes uzņēmumiem un praktizējošiem veterinārārstiem.Ministru kabineta 2019.gada 3.septembra protokollēmuma Nr.37 23.§ 4.punkts nosaka, ka Zemkopības ministrijai ir jāsagatavo un līdz 2021.gada 1.martam noteiktā kārtībā jāiesniedz izskatīšanai Ministru kabinetā grozījumi normatīvajos aktos, lai noteiktu vielas "ketamīns" apriti veterinārmedicīnā un risinātu jautājumu par šīs vielas iekļaušanu Latvijā kontrolējamo narkotisko un psihotropo vielu sarakstos, tika pārskatīta esošā sistēma, kas nosaka prasības un kārtību narkotisko un psihotropo zāļu apritei veterinārmedicīniskās prakses iestādēs. Ņemot vērā grozījumus Narkotisko un psihotropo vielu un zāļu, kā arī prekursoru likumīgās aprites likumā (turpmāk – likums), kas paredz jaunā redakcijā izteikt pilnvarojumu Ministru kabinetam noteikumu izdošanai (likumprojekts Nr. 885/Lp13), ir sagatavota jauna noteikumu redakcija. Stājoties spēkā jaunajiem noteikumiem, noteikumi Nr. 1456 zaudēs spēku. Noteikumu projekts izstrādāts, lai precizētu un pilnveidotu nosacījumus un kārtību, kādā Pārtikas un veterinārais dienests (turpmāk – dienests) piešķir, atsaka, aptur un atņem veterinārmedicīniskās prakses iestādei tiesības darbībai ar II un III sarakstā iekļautām vielām un zālēm, prasības veterinārmedicīniskās prakses iestādei, lai tai dienests piešķirtu tiesības darbībai ar II un III sarakstā iekļautām vielām un zālēm, kā arī nosacījumus un kārtību, kādā veterinārmedicīniskās prakses iestāde iegādājas, saņem, nodod lietošanā, uzglabā, uzskaita un iznīcina II un III sarakstā iekļautās vielas un zāles. Noteikumu projekta mērķis ir vienkāršot un padarīt saprotamāku, vieglāk ieviešamu un kontrolējamu, kā arī izsekojamu II un III saraksta zāļu apriti veterinārmedicīniskās prakses iestādēs. Svarīgi nodrošināt, ka II un III saraksta zāļu aprite veterinārmedicīniskās prakses iestādēs tiek organizēta tādā kārtībā, kas nepieļauj to nokļūšanu nelegālā apritē.Noteikumu projektā pēc būtības ir pārņemtas noteikumos Nr.1456 noteiktās prasības un kārtība, kā arī tas paredz veikt šādus grozījumus:1) noteikumos Nr.1456 lietotie termini “veterinārmedicīnas aprūpes komersants”, “deklarācija”, “saraksts” attiecīgi aizstāti ar terminiem “veterinārmedicīniskās prakses iestāde”, “iesniegums”, “reģistrs”, lai nodrošinātu nepārprotamas, precīzas un vienotas terminoloģijas lietošanu visos normatīvajos aktos, kas reglamentē veterinārmedicīnas jomu;2) noteikumu projekta 1.punktā tiek precīzāk definētas zāļu grupas, uz kurām attiecas noteikumu projekts. Noteikumos Nr.1456 Latvijā kontrolējamo narkotisko vielu, psihotropo vielu un prekursoru II sarakstā iekļautām vielām un zālēm tekstā tiek izmantots saīsinājums “narkotiskās zāles”, savukārt III sarakstā iekļautām vielām un zālēm – “psihotropās zāles”. Pamatojoties uz likuma 3.panta otrajā daļā iekļauto narkotisko un psihotropo vielu klasifikāciju, šādu saīsinājumu izmantošana neatbilst tam, kādas vielas katrs no iepriekš minētajiem sarakstiem ietver. II sarakstā iekļautas gan narkotiskās vielas, gan tām pielīdzinātas psihotropās vielas, kā arī šo vielu prekursori, savukārt III sarakstā iekļautas psihotropās vielas, kā arī šo vielu prekursori. Lai nodrošinātu precīzu narkotisko un psihotropo zāļu sarakstu definējumu un izslēgtu uzglabāšanas, uzskaites un citas kļūdas veterinārmedicīniskās prakses iestādēs nākotnē, noteikumu projektā tiek lietota likuma 3.panta otrās daļas minētā klasifikācija;3) pamatojoties uz Valsts iestāžu juridisko dienestu vadītāju 2019. gada 14. novembra sanāksmē nolemto (protokols Nr. 3 2. §), kur ieteikts iestādēm izvērtēt iespēju noteikt tikai veidlapā iekļaujamās informācijas saturu un apjomu, savukārt veidlapas dizainu un formu kā ilustratīvos materiālus publicēt institūcijas tīmekļvietnē vai informācijas sistēmā, noteikumu projektam nav paredzēti pielikumi, bet visa iesniedzamā un reģistrējamā informācija aprakstīta noteikumu projekta tekstā;4) noteikumu projekts paredz skaidri nodalīt pienākumus starp veterinārmedicīniskās prakses iestādi un atbildīgo veterinārārstu, tādējādi nosakot katra atbildības jomas;5) noteikumu projekta 3.punkts papildināts ar nosacījumu, ka, lai iestāde saņemtu tiesības darbībai ar II un III saraksta vielām, arī norīkotajam atbildīgajam veterinārārstam pēdējo divu gadu laikā nav pieļaujami reģistrēti veterināro zāļu apriti reglamentējošo normatīvo aktu prasību pārkāpumi, kuru dēļ būtu bijusi apdraudēta cilvēku vai dzīvnieku dzīvība vai veselība, kā arī nevar būt spēkā esošs tiesas nolēmums par aizliegumu darboties veterinārmedicīnas jomā;6) noteikumu projekta 4.punkts paredz, ka vienā veterinārmedicīniskās prakses iestādē var būt vairāki atbildīgie veterinārārsti. Informācija par visiem iestādes atbildīgajiem veterinārārstiem tiek norādīta iesniedzot dienestam iesniegumu darbībai ar II un III saraksta zālēm un dienests tos iekļauj reģistrā. Atbildīgie veterinārārsti var viens otru aizvietot, bet katra pienākumus un atbildību nosaka veterinārmedicīniskās prakses iestāde izstrādātajā iekšējā darba kārtībā. Tādā veidā tiek samazināts slogs veterinārmedicīniskās prakses iestādēm, jo pie katrām izmaiņām, piemēram, aizvietošana atvaļinājuma laikā u.c. gadījumi, nav jāiesniedz informācija dienestam;7) lai mazinātu administratīvo slogu, iesniedzot iesniegumu darbībai II un III saraksta zālēm, turpmāk paredzēts pieprasīt mazāku informācijas apjomu no veterinārmedicīniskās prakses iestādes, pamatojoties uz citos reģistros jau pieejamo informāciju un principu “iesniedz vienreiz” (noteikumu projekta 6.punkts);8) noteikumu projektā atbilstoši jaunajam likuma pilnvarojumam noteikts, ka dienests pēc veterinārmedicīniskās prakses iestādes iesnieguma saņemšanas veic novērtēšanu (pārbaudi) veterinārmedicīniskās prakses iestādē un pārliecinās par tās atbilstību normatīvo aktu prasībām Tāpat noteikumu projektā atrunāta dienesta rīcība, ja iesniegta neprecīza vai nepilnīga informācija, kā arī lēmumu pieņemšanas kārtība pēc pārbaudes (noteikumu projekta 7. – 11. punkts); 9) lai uzlabotu II un III saraksta zāļu aprites izsekojamību veterinārmedicīniskās prakses iestādē, kā arī atvieglotu dienestam veikt uzraudzību, noteikumu projekta 12.punkts paredz papildināt reģistru ar informāciju par veterinārmedicīniskās prakses iestādes katru atbildīgo veterinārārstu, kā arī ar datumu, no kura tiek apturētas vai atņemtas tiesības veterinārmedicīniskās prakses iestādes darbībai ar II un III saraksta zālēm, un darbības apturēšanas termiņš. Informācija nepieciešama zāļu un veterināro zāļu lieltirgotavām, kas piegādā veterinārmedicīniskās prakses iestādēm II un III saraksta zāles, lai izvairītos no zāļu nokļūšanas nelegālā apritē un novērstu iespējamību, ka zāles saņem nepiederošas personas; 10) noteikumi Nr.1456 nosaka, ka veterinārmedicīniskās prakses iestāde par izmaiņām dienestam ziņo piecu darbdienu laikā, savukārt dienests pēc informācijas saņemšanas aktualizē sarakstu trīs darbdienu laikā. Lai nodrošinātu ātru informācijas apriti un reģistra regulāru aktualizāciju, noteikumu projekta 13.punkts nosaka, ka veterinārmedicīniskās prakses iestāde dienestam ziņo darbdienas laikā par jebkurām iesniegumā norādītās informācijas izmaiņām, savukārt noteikumu projekta 14.punkts paredz, ka dienests darbdienas laikā pēc informācijas saņemšanas aktualizē reģistru;11) noteikumi Nr.1456 paredz, ka dienests trīs darbdienu laikā informē Veselības inspekciju un zāļu un veterināro zāļu lieltirgotavas, kas tiesīgas izplatīt II un III saraksta zāles par veterinārmedicīniskās prakses iestādēm, kuras var veikt darbības ar II un III saraksta zālēm (nosūtot dienesta sarakstu elektroniskā dokumenta formā). Lai nodrošinātu ātru informācijas apriti noteikumu projekta 15.punkts paredz, ka dienests regulāri, pēc katras izdarītās izmaiņas nosūta aktualizēto reģistru darbdienas laikā Veselības inspekcijai, zāļu un veterināro zāļu lieltirgotavām, kas tiesīgas izplatīt II un III saraksta zāles, kā arī Zāļu valsts aģentūrai. Ņemot vērā, ka veterinārmedicīniskās prakses iestādes regulāri iesniedz Zāļu valsts aģentūrai informāciju (statistiku) par II un III saraksta zālēm, kas izlietotas gada laikā, Zāļu valsts aģentūrai minētās aktuālās informācijas saņemšana par tām iestādēm, kurām jāiesniedz statistikas informācija ir nepieciešama II un III saraksta zāļu uzraudzības nodrošināšanai;12) noteikumu projekts papildināts ar prasībām un kārtību, kādā veterinārmedicīniskās prakses iestāde var atjaunot tiesības darbībai ar II un III saraksta zālēm vai atsākt darbības ar II un III saraksta zālēm, ja ir apturētas tiesības darbībai, neizslēdzot no reģistra, vai iestāde izslēgta no reģistra (noteikumu projekta 16., 17. un 18. punkts); 13) noteikumu projekta 21.punktā saglabāta lielākā daļa informācijas, kas atbildīgajam veterinārārstam jānorāda II un III saraksta zāļu pieprasījumā, ar atsevišķiem redakcionāliem precizējumiem, pamatojoties uz Veterinārmedicīnas likuma terminoloģiju. Pamatojoties uz to, ka lieltirgotavas saņem informāciju no dienesta par iestādēm, kurām ir tiesības veikt darbības ar II un III saraksta zālēm, noteikumu projekts neparedz norādīt pieprasījumā datumu, kad veterinārmedicīniskās prakses iestāde iekļauta dienesta reģistrā un reģistra numuru; 14) lai nodrošinātu drošu II un III saraksta zāļu apriti un to nenonākšanu nelegālā apritē, kā arī lai nodrošinātu II un III saraksta zāļu aprites nepārprotamu izsekojamību, noteikumu projekta 23.punktā izcelta prasība, ka lieltirgotava zāles izsniedz tikai veterinārmedicīniskās prakses iestādes atbildīgajam veterinārārstam (attiecīgi vienam no dienesta reģistrā iekļautajiem veterinārmedicīniskās prakses iestādes atbildīgajiem veterinārārstiem);16) Noteikumu projekta 24.punkts precīzi nosaka atbildīgā veterinārārsta pienākumu, nodrošināt II un III saraksta zāļu nodošanu lietošanā veterinārmedicīniskās prakses iestādes praktizējošiem veterinārārstiem, ja tajā strādā vairāki praktizējošie veterinārārsti. Tāpat noteikumu projekta 25.punkts nosaka un precizē praktizējoša veterinārārsta pienākumus un atbildību, saņemot II un III saraksta zāles dzīvnieku ārstēšanai. Noteikumu projekta 25.punkts paredz, ka laikā, kad praktizējošs veterinārārsts dzīvnieka ārstēšanai izmanto saņemtās zāles, tas nepieļauj nepiederošu personu piekļūšanu tām. Veterinārmedicīniskās prakses iestādēs, kur nodrošina stacionēto dzīvnieku diennakts ārstēšanu un/vai diennakts neatliekamo palīdzību, saņemtās II un III saraksta zāles, līdz to izlietošanai, var uzglabāt citā slēdzamā metāla skapī vai seifā, kuram piekļuve ir atļauta iestādē strādājošiem praktizējošiem veterinārārstiem ar nosacījumu, ka šim seifam vai skapim nevar piekļūt nepiederošas personas. Kārtība, kā tiek organizēta zāļu aprite starp atbildīgo un praktizējošo veterinārārstu ir stingri jāatrunā iestādes iekšējos zāļu aprites noteikumos.16) noteikumu projekta 28.punkts skaidri nosaka, ka veterinārmedicīniskās prakses iestādes pienākums ir nodrošināt telpas un aprīkojumu II un III saraksta zāļu uzglabāšanai atbilstoši šo noteikumu un veterināro zāļu apriti reglamentējošo normatīvo aktu prasībām, kas attiecīgi iekļauj arī zāļu uzglabāšanu atbilstoši zāļu marķējumā, lietošanas instrukcijā vai reģistrācijas dokumentācijā norādītajiem uzglabāšanas apstākļiem, kā arī nodrošināt telpas pret nepiederošu personu iekļūšanu; 17) lai mazinātu administratīvo slogu veterinārmedicīniskās prakses iestādēm, noteikumu projekts neparedz stingrā uzskaites žurnāla izveidi pēc noteiktas formas. Noteikumu projekta 29.punkts nosaka, ka veterinārmedicīniskās prakses iestāde izveido II un III saraksta zāļu uzskaites sistēmu, kas nodrošina informācijas izsekojamību par II un III saraksta zāļu iegādi, nodošanu lietošanā, lietošanu un iznīcināšanu, kā arī par iztrūkumu, zādzību un laupīšanu. Tāpat vairs nav noteikta prasība informāciju reģistrēt ne retāk kā darbdienas laikā;18) lai saglabātu noteikumu Nr.1456 prasības par informācijas apjomu, kas nepieciešams, lai uzraudzītu un kontrolētu II un III saraksta zāļu apriti veterinārmedicīniskās prakses iestādē, noteikumu projekta 31.punktā tiek apkopota visa nepieciešamā informācija, kas jāuzrāda dienestam pēc pieprasījuma. Minētā informācija nepieciešama, lai tiktu nodrošināta nepārtraukta un droša zāļu aprites informācijas izsekojamība.19) noteikumu projekts neparedz izlietoto II un III saraksta zāļu ar faktisko zāļu atlikuma salīdzināšanu veikt ne retāk kā reizi gadā, bet, lai nodrošinātu zāļu izsekojamību, noteikts, ka tas tiek veikts ievērojot veterinārmedicīniskās prakses iestādes izstrādāto iekšējo darba kārtību, kurā tiek atrunāta zāļu atlikuma salīdzināšanas regularitāte iestādē. (30.2.apakšpunkts);20) lai atvieglotu Zāļu valsts aģentūras statistiskās informācijas apkopošanu par zāļu izlietojumu veterinārmedicīniskās prakses iestādēs un informācijas apriti starp iestādēm, noteikumu projekta 33.punkts paredz, ka veterinārmedicīniskās prakses iestāde informāciju iesniedz elektroniski (ieteicams *Excel* faila formātā, lai vienkāršotu informācijas apkopošanu) uz Zāļu valsts aģentūras oficiālo e-pasta adresi. Noteikumu projektā saglabāta lielākā daļa no noteikumos Nr.1456 noteiktās iesniedzamās informācijas ar atsevišķiem papildinājumiem un redakcionāliem precizējumiem. Pamatojoties uz labu pārvaldības praksi un informācijas sniegšanas principu “iesniedz vienreiz”, noteikumu projektā nav iekļauta prasība sniegt informāciju par reģistrācijas numuru un datumu, kad dienests iekļāvis veterinārmedicīniskās prakses iestādi reģistrā, jo minētos datus Zāļu valsts aģentūra saņems no dienesta. Tāpat noteikumu projektā redakcionāli izmainīta noteikumu Nr.1456 pielikumā norādītā informācija, kas jānorāda par izlietotajām II un III saraksta zālēm; 21) lai uzlabotu II un III saraksta zāļu izsekojamību, noteikumu projekta 35.punkts paredz, ka aktu par iznīcinātajām II un III saraksta zālēm noformē un paraksta atbildīgais veterinārārsts. Noteikumu projekts neparedz, ka veterinārmedicīniskās prakses iestādei būtu jāuztur nekvalitatīvo narkotisko un psihotropo zāļu reģistrācijas žurnāls;22) lai uzlabotu II un III saraksta zāļu aprites izsekojamību, noteikumu projekta 34. un 36.punktā noteiktas prasības zāļu nodošanai iznīcināšanai un šādu zāļu glabāšanai. Noteikumu projekta 36.punktā iekļauta prasība, kas nosaka ka zāles, kuras paredzēts nodot iznīcināšanai, uzglabā saskaņā ar noteikumu projekta prasībām par II un III saraksta zāļu uzglabāšanu, paredzot iespēju tās glabāt vienā seifā vai skapī, kurā tiek uzglabātas derīgās II un III saraksta zāles, ar nosacījumu, ka tās tiek skaidri nošķirtas no pārējām II un III saraksta zālēm, un tiek nodrošināts, ka tās nesajaucas ar derīgajām II un III saraksta zālēm. 23) noteikumi Nr.1456 nosaka, ka dienests jāinformē, ja tiek konstatēta narkotisko un psihotropo zāļu iztrūkums, pārpalikums vai bojājums nepārvaramas varas dēļ. Ņemot vērā, ka draudus par zāļu nokļūšanu nelegālā apritē raksturo tieši zāļu iztrūkums, tad noteikumu projekta VIII nodaļā noteikts, ka dienestam jāziņo par II un III saraksta zāļu iztrūkumu. Noteikumu projekta 38.punkts nosaka pienākumu atbildīgajam veterinārārstam ziņot veterinārmedicīniskās prakses iestādei par iztrūkumu, savukārt veterinārmedicīniskās prakses iestādei pienākumu, saņemot informāciju, aizzīmogot seifu un skapi24) lai nodrošinātu to, ka veterinārmedicīniskās prakses iestādes darbība netiek ilgstoši apturēta, noteikumu projekta 40.punktā noteikts, ka dienestam pēc informācijas par II un III saraksta zāļu iztrūkumu saņemšanas divu darbdienu laikā jāveic pārbaude, par kuru tiek sagatavots protokols. Dienesta sagatavotais protokols dod nepārprotamu informāciju par neatbilstībām veterinārmedicīniskās prakses iestādē un ir kā pamats turpmākajiem dienesta lēmumiem;25) noteikumu projekta VIII nodaļā noteikta detalizēta kārtība, kādā veterinārmedicīniskās prakses iestāde rīkojas iztrūkuma, zādzības vai laupīšanas gadījumā;26) noteikumu projekta IX nodaļā noteikta detalizēta kārtība un nosacījumi, kā dienests pieņem lēmumu apturēt vai anulēt tiesības veterinārmedicīniskās prakses iestādēm darbībai ar II un III saraksta zālēm, precizējot un papildinot noteikumos Nr. 1456 minētos nosacījumus un kārtību. Noteikumu projektā vairs nav paredzēts termiņu darbības apturēšanai līdz trīs mēnešiem, jo veterinārmedicīniskās prakses iestādes interesēs ir pēc iespējas ātrāk atjaunot tiesības darbībai ar II un III saraksta zālēm, lai atjaunotu iespēju tās iegādāties un lietot dzīvnieku ārstēšanai. Līdz ar to ir būtiski ļaut atjaunot tiesības pēc iespējas ātrāk un uzsākt pilnvērtīgu darbību un dzīvnieku ārstēšanu. Ir noteikti gadījumi, kuros dienests pieņem lēmumu anulēt veterinārmedicīniskajai prakses iestādei tiesības darbībai ar II un III saraksta zālēm, izslēdzot to no reģistra; 27) noteikumu projekta 46.punkts paredz, ka veterinārmedicīniskās prakses iestādes, kas līdz šo noteikumu spēkā stāšanās dienai ir saņēmušas tiesības darbībai ar II un III saraksta zālēm, turpina savu darbību bez tiesību ierobežojumiem.Noteikumu projektā minēto valsts pārvaldes pakalpojumu “Atļauja veterinārmedicīniskās prakses iestādēm iegādāties narkotiskās/psihotropās zāles” var pieprasīt un saņemt, izmantojot gan klātienes, gan neklātienes kanālus un apraksts par šo pakalpojumu ir nodrošināts valsts pārvaldes pakalpojumu portālā www.latvija.lv. Noteikumu projekts virzāms izskatīšanai Ministru kabinetā pēc likumprojekta “Grozījumi Narkotisko un psihotropo vielu un zāļu, kā arī prekursoru likumīgās aprites likums” (likumprojekts Nr. 885/Lp13) pieņemšanas Saeimā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1) dienestu;2) veterinārmedicīniskās prakses iestādēm, kas saņēmušas dienesta atļauju darbībām ar narkotiskajām un psihotropajām zālēm – 236; 3) Veselības inspekciju; 4) Zāļu valsts aģentūra; 5) veterināro zāļu lieltirgotavas, kas saņēmušas Zāļu valsts aģentūras speciālo atļauju (licenci) narkotisko un psihotropo zāļu izplatīšanai vairumtirdzniecībā – 3;6) zāļu lieltirgotavas, kas saņēmušas Zāļu valsts aģentūras speciālo atļauju (licenci) narkotisko un psihotropo zāļu izplatīšanai vairumtirdzniecībā – 41. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz samazināt administratīvo slogu veterinārmedicīniskās prakses iestādēm, pieprasot iesniegt mazāku informācijas apjomu dienestam uzsākot darbības ar II un III saraksta zālēm, kā arī samazinot veidlapu skaitu, reģistrējot II un III saraksta zāļu apriti iestādē un nenosakot stingrus termiņus II un III saraksta zāļu uzskaitei un atlikuma salīdzināšanai.Noteikumu projekts paredz samazināt administratīvo slogu dienestam, turpmāk neparedzot dienestam pienākumu sniegt papildu informāciju veterinārmedicīniskās prakses iestādei nosūtot lēmumu par tiesību piešķiršanu darbībai ar II un III saraksta zālēm. |
| 3. | Administratīvo izmaksu monetārs novērtējums |  Noteikumu projektā paredzēto normu izpildei salīdzinājumā ar esošo sistēmu administratīvās izmaksas iestādēm kopumā ir mazākas par 2000 *euro* gadā, tādēļ administratīvās izmaksas nav aprēķinātas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|     **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Informācija par noteikumu projektu tiks ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedriskā apspriešana” un Ministru kabineta tīmekļvietnes [www.mk.gov.lv](http://www.mk.gov.lv) sadaļā “Sabiedrības līdzdalība” no 2021. gada 18. februāra līdz 4. martam.Noteikumu projekts saskaņots ar biedrībām: Latvijas Veterinārārstu biedrība, Lauksaimnieku organizāciju sadarbības padome, Zemnieku saeima, Latvijas Veterināro Zāļu lieltirgotavu Asociācija.Sabiedrības līdzdalībā izteiktie iebildumi par minēto noteikumu projektu tiks iekļauti starpministriju saskaņošanā precizētajā projektā un sagatavotajā izziņā par atzinumos izteiktajiem iebildumiem. |
| 3. | Sabiedrības līdzdalības rezultāti | Saņemtajos atzinumos, komentāri un priekšlikumi par noteikumu projektu, iebildumu veidā netika saņemti.Iesaistītās institūcijas atbalsta projekta tālāku virzību. |
| 4. | Cita informācija | Noteikumu projekts šobrīd saskaņots ar Pārtikas un veterināro dienestu, Zāļu valsts aģentūru, Latvijas Lauksaimniecības universitāti, un Veselības inspekciju. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem.Projekts tiks izpildīts par esošajiem resursiem. |
| 3. | Cita informācija | Nav |

Zemkopības ministrs K.Gerhards

Broka 67027363

Ketija.broka@zm.gov.lv